Норијега је од краја 1950их био сарадник ЦИА-е. Власт је преузео 1983. и био је један од најважнијих америчких савезника све до Америчке инвазије Панаме 1989. године када су га се Сједињене Државе одрекле због оптужби за трговину дрогом и прање новца. Норијега је заробљен у акцији и пребачен у САД. Суђено му је 1992, а своју казну је одлежао 2007. године. САД су га испоручиле Француској 27. априла 2010. године да би му се и тамо судило за прање новца.